ai4bharat/Pralekha huggingface dataset:
पंतप्रधान कार्यालय
दिवाळीच्या शुभेच्छा दिल्याबद्दल पंतप्रधानांनी इस्त्रायलच्या पंतप्रधानांचे मानले आभार
पंतप्रधान श्री नरेंद्र मोदी यांनी दिवाळीच्या शुभेच्छा दिल्याबद्दल इस्त्रायलचे पंतप्रधान श्री नफ्ताली बेनेट यांचे आभार मानले आहेत
श्री बेनेट यांच्या ट्विट शुभेच्छा संदेशाच्या उत्तरात श्री मोदी यांनी ट्विट केले :
" आपल्या सुंदर शुभेच्छांबद्दल धन्यवाद प्रिय मित्रवर्य नफ्ताली बेनेट@naftalibennett. तुम्हालाही दिवाळीच्या शुभेच्छा."
ग्राहक व्यवहार, अन्न आणि सार्वजनिक पुरवठा मंत्रालय
आताची वेळ ही चार ‘एस’ची वेळ- स्पीड , स्किल , स्केल  आणि स्टँडर्ड : केंद्रीय मंत्री पीयूष गोयल
नवी दिल्ली, 7 जानेवारी 2022
भारतीय मानक विभागाने 6 जानेवारी 2022 रोजी आपल्या यशस्वी कारकीर्दीची 75 वर्षे पूर्ण केली आहेत. देशात मानके निश्चित करण्यासाठीची एक संस्था असावी, या हेतूने 1947 साली बीआयएसची स्थापना करण्यात आली. एखाद्या वस्तूचा दर्जा निश्चित करणे आणि तसे प्रमाणपत्र प्रदान करणे या मुख्य कामासह, बीआयएस गेल्या 75 वर्षांपासून देशाच्या अर्थव्यवस्थेत योगदान देत आहे.
या संस्थेच्या अमृतमहोत्सवी वर्षानिमित्त केंद्रीय ग्राहक व्यवहार, अन्न आणि सार्वजनिक वितरण तसेच वाणिज्य आणि उद्योग मंत्री पीयूष गोयल यांनी बीआयएस संस्थेला आणि त्यांच्याशी संबंधित सर्वांना दूरदृश्य प्रणालीद्वारे शुभेच्छा दिल्या आहेत.
यावेळी, ग्राहक व्यवहार, अन्न आणि सार्वजनिक विभाग तसेच बीआयएसच्या अधिकाऱ्यांशी संवाद साधतांना केंद्रीय मंत्री पीयूष गोयल म्हणाले- “पंतप्रधान नरेंद्र मोदी ज्यावेळी गुजरातचे मुख्यमंत्री देखील नव्हते, त्यावेळी त्यांनी तीन ‘एस’ ची संकल्पना मांडली होती- स्पीड म्हणजेच गती, स्कील म्हणजे कौशल्य, आणि स्केल म्हणजेच ऊंची किंवा व्याप्ती. आता त्यात आणखी एक एस जोडण्याची गरज आहे, तो ‘एस’ म्हणजे स्टँडर्ड म्हणजेच दर्जा!
एक देश, एक मानक ही संकल्पना प्रत्यक्षात आणण्यासाठी केंद्र सरकार काम करत आहे. त्यामुळेच आता आंतरराष्ट्रीय बाजारपेठेत जम बसवायचा असेल, तर कौशल्याने काम करत एक मानक निश्चित करणे आवश्यक आहे.
उत्पादनांची मानकनिश्चिती आणि त्यात एक प्रमाण असल्यास, त्यामुळे ग्राहकांनाही, सुरक्षित, विश्वासार्ह आणि उच्च दर्जाचे उत्पादन मिळण्याची खात्री असेल, आणि म्हणूनच येत्या काही वर्षात आपले काम अधिक महत्वाचे आणि कालसुसंगत ठरणार आहे, असे गोयल पुढे म्हणाले.
बीआयएस ने ग्राहकांना दर्जाबद्दल अधिक जागृत करावे, यावर गोयल यांनी भर दिला. गुणवत्ता नियंत्रणाचा एक अर्थ, दर्जाबाबत विश्वास आणि गुणवत्तेची हमी, असाही असतो, असे गोयल यांनी सांगितले.
बीआयएसच्या प्रगतीसाठी गोयल यांनी पांच मंत्र देखील सांगितले.S.Tupe/R.Aghor/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 124
वाणिज्य आणि उदयोग मंत्रालय
अमृत काळामध्ये प्रसारमाध्यम आणि मनोरंजन उद्योग अतुलनीय ठसा उमटवतील- पीयूष गोयल
भारतासाठी अतिशय महत्त्वाच्या असलेल्या अमृत काळामध्ये प्रसारमाध्यम आणि मनोरंजन उद्योग आपला अशा प्रकारे ठसा उमटवतील ज्याची कोणासोबतही तुलना करता येणार नाही, असे केंद्रीय वाणीज्य आणि उद्योग, वस्रोद्योग आणि ग्राहक व्यवहार, अन्न आणि सार्वजनिक वितरणमंत्री पीयूष गोयल यांनी सांगितले आहे. ते आज फिक्की फ्रेम्स 2023 मध्ये बोलत होते. भारतीय चित्रपटांना जागतिक स्तरावर नेण्याच्या वचनबद्धतेबद्दल त्यांनी या उद्योगाची प्रशंसा केली.
पंतप्रधान नरेंद्र मोदी यांच्या दूरदर्शी नेतृत्वाखालील सरकारचे प्रसारमाध्यम आणि मनोरंजन उद्योगाच्या जागतिक आघाड्यांवर आणि जगाच्या अतिदुर्गम भागापर्यंत पोहोचण्याच्या सर्व प्रकारच्या प्रयत्नांना संपूर्ण पाठबळ आहे, असे त्यांनी सांगितले. 2047 पर्यंत भारत एक विकसित देश बनण्याच्या मार्गावर आहे हा संदेश संपूर्ण जगभर पसरवण्याचे काम प्रसारमाध्यम आणि मनोरंजन उद्योगाला करता येऊ शकेल, असे ते म्हणाले. अतिशय किफायतशीर दरांमध्ये असामान्य गुणवत्ता आणि कुशल बळासह जगाला आर्थिक विकास आणि व्यापार वृद्धीसाठी अमाप संधी देऊ करणारा भारत म्हणजे जगातील सर्वाधिक वेगाने विकसित होणारी अर्थव्यवस्था आहे, असे त्यांनी सांगितले.
आधुनिक तंत्रज्ञानाचा प्रभावी पद्धतीने अंगिकार केल्याबद्दल त्यांनी या उद्योगाची प्रशंसा केली आणि स्मार्टफोनचा अतिशय वेगाने कॅमेरा म्हणून होत असलेल्या वापराचे त्यांनी उदाहरण दिले. डिजिटल मंचाचा उदय झाल्याने प्रसारमाध्यम आणि मनोरंजन उद्योग अतिशय वेगाने मोठ्या प्रमाणात विकास करतील, असा विश्वास गोयल यांनी व्यक्त केला. अवतार सारख्या हॉलिवुड पटांमध्ये सहभागी असलेल्या भारतीय व्हीएफएक्स कंपन्यांची त्यांनी प्रशंसा केली. या क्षेत्राच्या वृद्धीमध्ये स्टार्ट अप्स लक्षणीय योगदान देत आहेत, असे ते म्हणाले.
प्रसारमाध्यम आणि मनोरंजन उद्योग जगाला आज नव्या भारताचे दर्शन घडवू शकतो आणि अर्थव्यवस्थेला चालना देऊ शकतो, नव्या प्रेक्षकवर्गापर्यंत पोहोचण्यात देशाला मदत करू शकतो, विचारांवर प्रभाव निर्माण करू शकतो आणि सकारात्मकतेचा प्रसार करू शकतो, असे त्यांनी नमूद केले.
प्रसारमाध्यम आणि मनोरंजन उद्योग भारताचे सांस्कृतिक राजदूत आहेत आणि भारताची एक वेगळी ओळख या उद्योगांनी निर्माण केली आहे, असे त्यांनी सांगितले. जगभरातील जनता, व्यवसाय आणि देश यांच्यासोबत संलग्न होण्याची आणि विविध संस्कृती आणि परिस्थिती यांचे आकलन चांगल्या प्रकारे करण्याची आणि त्यांचा गौरव करण्याची प्रसारमाध्यम आणि मनोरंजन उद्योगामध्ये खूप मोठ्या प्रमाणात क्षमता आहे, असे त्यांनी अधोरेखित केले. प्रसारमाध्यम आणि मनोरंजन क्षेत्रात फिक्की फ्रेम्स हा एक प्रस्थापित मंच बनला असून भारत खऱ्या अर्थाने कशाचे प्रतिनिधित्व करतो त्याचे दर्शन घडवत असल्याचे त्यांनी नमूद केले. नव्या भारतात प्रत्येक कलाकार स्वप्न पाहू शकतो आणि स्वप्ने पाहणाऱा प्रत्येक जण यश मिळवू शकतो असे त्यांनी सांगितले आणि प्रगती आणि समृद्धीच्या या प्रवासात संपूर्ण देशाचे मनोरंजन, सक्षमीकरण, प्रबोधन आणि प्रेरणा देण्याचे कार्य करणारा एक उद्योग उभारण्याचे प्रसारमाध्यम आणि मनोरंजन उद्योगाला आवाहन केले.
कार्मिक, सार्वजनिक तक्रार आणि निवृत्ती वेतन मंत्रालय
लद्दाखचे नायब राज्यपाल आर के माथुर यांनी घेतली केंद्रीय मंत्री डॉ जितेंद्र सिंह यांची भेट
नवी दिल्ली, 3 सप्टेंबर 2020
लद्दाखचे नायब राज्यपाल आर के माथुर यांनी आज केंद्रीय राज्यमंत्री  आणि पंतप्रधान कार्यालय तसेच कार्मिक, सार्वजनिक तक्रार आणि निवृत्तीवेतन विभागाचे राज्यमंत्री, डॉ जितेंद्र सिंह यांची भेट घेतली. या भेटीत लद्दाखच्या विकासाशी निगडीत विविध विषयांवर चर्चा झाली.
विविध प्रकल्पांविषयी बोलतांना डॉ जितेंद्र सिंह यांनी सांगितले की पंतप्रधान नरेंद्र मोदी यांनी लद्दाख आणि सीमेलगतच्या प्रदेशांच्या विकासाला सर्वोच्च प्राधान्य दिले आहे. मोदी सरकारच्या काळात पहिल्यांदाच लद्दाखमध्ये एक विद्यापीठ, वैद्यकीय महाविद्यालय आणि अभियांत्रिकी महाविद्यालय स्थापन करण्यास मंजुरी देण्यात आली आहे, असेही, ते म्हणाले.
CSIR संस्थेचे महासंचालक डॉ शेखर मांडे लवकरच माथुर यांची भेट घेतील आणि ‘लद्दाख बेरी’नावाने प्रसिध्द असलेल्या लद्दाखच्या वैशिष्ट्यपूर्ण फळ उद्योगाला प्रोत्साहन, प्रक्रिया आणि उद्योग याविषयीच्या प्रकल्पाची माहिती देतील, असेही जितेंद्र सिंह यांनी माथुर यांना सांगितले.
पंतप्रधान नरेंद्र मोदी यांनी जाहीर केल्याप्रमाणे, लद्दाखला कार्बनमुक्त करण्यासाठीच्या धोरणाची तयारी आणि आराखड्याविषयी माथुर यांनी डॉ सिंग यांना माहिती दिली. केंद्रशासित सरकार या आराखड्यावर काम करत असून, लवकरच तो तयार करुन उच्च अधिकाऱ्यांसमोर मांडला जाईल, असेही त्यांनी सांगितले. “लद्दाख व्हिजन 2050” या सर्वसमावेशक आराखड्याच्या तयारीविषयी देखील माथुर यांनी माहिती दिली.
लद्दाखच्या विकासासाठी जाहीर करण्यात आलेल्या 50 कोटी रुपयांच्या विशेष पैकेजचा त्यांनी उल्लेख केला. पहिल्यांदाच या प्रदेशासाठी, केंद्र सरकारने इतकी मोठी मदत केली आहे, असेही माथुर म्हणाले.
केवळ लद्दाखच्या विकासासाठी समर्पित असलेला एक आराखडा यावेळी पहिल्यांदाच तयार होणारा आहे. लद्दाखशी संबंधित सर्व मुद्यांविषयी दैनंदिन पाठपुरावा करत सर्व केंद्रीय मंत्रालयांकडून मिळणाऱ्या पाठींब्याविषयी माथुर यांनी जितेंद्र सिंह यांचे आभार मानले.
B.Gokhale/R.Aghor/P.Malandkar
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 126
कोळसा मंत्रालय
कोळसा मंत्रालयाच्या सार्वजनिक क्षेत्रातील कंपन्यांनी भांडवली खर्चात 28.33% वाढ नोंदवली
नवी दिल्ली, 26 जानेवारी 2022
कोळसा मंत्रालयाने आपल्या सार्वजनिक क्षेत्रातील कंपन्यांच्या माध्यमातून डिसेंबर, 2021 रोजी संपलेल्या कालावधीत भांडवली खर्चात 28.33% वाढ नोंदवली आहे. गेल्या वर्षीच्या . डिसेंबर 2020 पर्यंतच्या कालावधीतल्या 9822.28 कोटी रुपयांच्या तुलनेत , कोळसा मंत्रालयाच्या कंपन्यांनी 12605.75 कोटी रुपये भांडवली खर्च करून कोविड प्रभावित अर्थव्यवस्थेला मोठी चालना दिली. हा भांडवली खर्च कोळसा मंत्रालयाच्या वार्षिक उद्दिष्टाच्या 75% आहेJaydevi PS/S.Kane/D.Rane
(Visitor Counter : 137
युवा व्यवहार आणि क्रीडा मंत्रालय
देशभरात महिनाभर चालणारी “स्वच्छ भारत मोहीम” पूर्ण भरात
मोहिमेमध्ये 25 हून अधिक प्रमुख वारसा स्थळांचा समावेश
नवी दिल्ली, 13 ऑक्टोबर 2021
'आझादी का अमृत महोत्सव' चा एक भाग म्हणून युवा कल्याण आणि क्रीडा मंत्रालय ऐतिहासिक आणि प्रसिद्ध तसेच धार्मिक स्थळांसह देशभरात स्वच्छ भारत मोहीम राबवत आहे. मंत्रालयाने स्वच्छ भारत मोहिमेसाठी 25 हून अधिक प्रसिद्ध वारसा स्थळे निवडली आहेत, जिथे नेहरू युवा केंद्र संगठन आणि एनएसएसचे स्वयंसेवक पर्यटन स्थळांच्या आसपास स्वच्छता राखण्याचा संदेश देण्यासाठी स्वच्छता मोहीम राबवत आहेत.
या स्वच्छ भारत मोहिमेअंतर्गत, गुवाहाटीचे कामाख्या मंदिर, गयाचे महाबोधी मंदिर, अहमदाबाद येथील साबरमती आश्रम, जम्मूचे अमर महल पॅलेस, कर्नाटकचे हम्पी, मध्य प्रदेशचे खजुराहो, ओडिशाचे पुरी मंदिर, मदुराईचे मीनाक्षी मंदिर, अमृतसरचे सुवर्ण मंदिर/ जालियनवाला बाग, लखनौचे रुमी दरवाजा आणि हरिद्वार येथील हर कि पौडी या प्रसिद्ध ठिकाणी स्वच्छ भारत मोहीम आयोजित केली जात आहे.


Cleanliness Drives at temples of MandyaM.Chopade/S.Kane/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 206
जलशक्ती मंत्रालय
राज्ये व केंद्रशासित प्रदेशांनी पाण्याची गुणवत्ता आणि सर्वैक्षण कामे हाती घेण्याबाबत मार्गदर्शक सूचना जारी
जनतेला पाण्याच्या नमुन्यांचे परिक्षण नाममात्र दरात करून देण्यासाठी सर्व प्रयोगशाळा खुल्या असाव्यात
देशभरातील सर्व गावांमध्ये प्रत्येक ग्रामीण घरात नळाद्वारे पिण्याचे पाणी मिळावे हे लक्ष्य बाळगून राज्ये व केंद्रशासित प्रदेशांनी पाण्याची गुणवत्ता आणि सर्वैक्षण कामे हाती घ्यावीत अशा मार्गदर्शक सूचना राष्ट्रीय जल जीवन अभियानाने जारी केल्या आहेत . कोविड महामारीच्या दिवसांमध्ये सार्वजनिक आरोग्याकडे लक्ष पुरवणे महत्वाचे आहे. आणि सार्वजनिक आरोग्य सुधारणेत योग्य गुणवत्तेचे पेयजल, मलनिःसारणाची व्यवस्था आणि स्वच्छता हे महत्वाचे घटक आहेत. याशिवाय नियमित जल गुणवत्ता तपासणी आणि त्याबद्दल वेळेवर केलेल्या उपाययोजना यामुळे पाण्याच्या माध्यमातून उद्भवणाऱ्या अनेक आजारांना आळा बसेल.
जलजीवन योजनेतून मिळणाऱ्या एकूण निधीपैकी 2 टक्केंपर्यंतचा निधी हा जल गुणवत्ता व्यवस्थापनाला देता येतो . जलविभागाने प्रयोगशाळेतील परिक्षणाद्वारे पाण्याची गुणवत्तेवर लक्ष ठेवणे तसेच लोकसमुहाच्या माध्यमातून स्थानिक पाणी साठ्यांमधील पाण्याचे क्षेत्रीय परिक्षण संचाद्वारे परिक्षण याचा समावेश सर्वेक्षण कामांमध्ये होतो. सर्व पेयजल साठ्याचे वर्षातून एकदा रासायनिक भेसळीच्या दृष्टीकोनातून तर त्यांच्यातील जीवाणूंचे प्रमाण तपासण्यासाठी पावसाळ्याआधी आणि नंतर असे वर्षातून दोन वेळा परिक्षण केले गेले जावे. परिक्षण प्रयोगशाळा, त्याचे अद्ययावितीकरण, मनुष्यबळ वापरणे, क्षेत्रीय परिक्षण संच/वायल्स, उपकरणे/काचेची उपकरणे, मनुष्यबळाला प्रशिक्षण देणे, सक्षम करणे, IEC कार्ये पार पाडणे या सर्व कामांसाठी निधीचा वापर प्रामुख्याने करण्यावर मार्गदर्शक सूचनांमध्ये भर देण्यात आला आहे.
स्थानिक लोकसमुदायाला जल गुणवत्ता सर्वेक्षणाबाबत सक्षम करण्याच्या उद्देशाने राज्यांनी प्रत्येक गावातील स्थानिक समाजातील पाच जणांना विशेषतः आशा कार्यकर्ती, आरोग्य कर्मचारी, VWSC/पाणी समिती सदस्य, शिक्षिका, स्वमदत गट अश्यांमधील स्त्रियांना गावपातळीस शालेय तसेच आंगणवाडी परिसरात क्षेत्रीय परिक्षण संचांचा तसेच जीवाणूदर्शक वायल्सचा वापर करून जल गुणवत्ता तपासण्याचे प्रशिक्षण द्यावे, असेही सुचवण्यात आले आहे.
भारतीय वैद्यकीय संशोधन मंडळ , आरोग्य संशोधन विभाग  यांच्या सहयोगाने विकसित केलेली जल जीवन अभियान - जल गुणवत्ता व्यवस्थापन माहिती व्यवस्था  ही पाण्याच्या गुणवत्ता व्यवस्थापनासंबधित माहिती पुरवणारी व्यवस्था मोबाईल अँप तसेच ऑनलाईन पोर्टलवर उपलब्ध आहे. https://jaljeevanmission.gov.in/ or https://neer.icmr.org.in/website/main.php. इथून हे पोर्टल पाहता येईल.
प्रत्येक राज्यात राज्यपातळी वरील किमान एक प्रयोगशाळा तसेच मोठ्या राज्यांमध्ये व केंद्रशासित प्रदेशांमध्ये विभागीय प्रयोगशाळा असाव्यात ज्यामुळे जवळच्या पाणी साठ्याचे नियमित परिक्षण करता येईल असेही सुचवण्यात आले आहे.
सर्व राज्य व जिल्हा पातळीवरील प्रयोगशाळा संपूर्ण कार्यांन्वित कराव्यात आणि त्यांना NABL मधून तपासणी करून NABL मान्यता मिळवावी.
JJM-WQMIS पोर्टलचे छायाचित्र
सर्व प्रयोगशाळा जनतेला पाण्याच्या नमुन्यांचे परिक्षण नाममात्र दरात करून देण्यासाठी खुल्या असाव्यात. त्यामुळे जनतेला पाण्याच्या गुणवत्तेबद्दल खात्री पटेल आणि पाणी शुदधीकरण यंत्रणेची मागणी रोडावेल.
उपराष्ट्रपती कार्यालय
माजी पंतप्रधान पी व्ही नरसिंह राव यांच्या जन्म शताब्दीनिमित्त उपराष्ट्रपतींनी अर्पण केली आदरांजली
आर्थिक सुधारणांचे प्रणेते असणारे राव हे महान व्यक्तिमत्व- उपराष्ट्रपती
नवी दिल्ली, 28 जून 2021
माजी पंतप्रधान पी व्ही नरसिंह राव यांच्या जन्म शताब्दीनिमित्त उपराष्ट्रपती एम वेंकय्या नायडू यांनी आज आदरांजली अर्पण केली आहे. आर्थिक सुधारणांचे प्रणेते असणारे राव हे महान व्यक्तिमत्व असल्याचे उपराष्ट्रपतींनी म्हटले आहे. अत्युच्च विद्वत्ता, कुशल प्रशासक, साहित्य क्षेत्रात ख्याती आणि अनेक भाषांची उत्तम जाण असलेले राव हे अष्टपैलू व्यक्तिमत्व असल्याचे उपराष्ट्रपती म्हणाले. दूरदृष्टी आणि नेतृत्वकला याद्वारे त्यांनी देशाच्या आर्थिक संकटातून मार्ग काढला. याआधी त्यांनी विशाखापट्टणम इथल्या सर्किट हाउस जंक्शन इथल्या राव यांच्या पुतळ्याला पुष्पहार अर्पण केला.
राव यांनी सुरवात केलेल्या धाडसी सुधारणांमुळे गेली तीन दशके देशाच्या विकासाला गती देण्यासाठी मदत झाल्याचे उपराष्ट्रपती म्हणाले. राव यांनी सुरु केलेल्या सुधारणांची, माजी पंतप्रधान अटलबिहारी वाजपेयी यांनी खऱ्या अर्थाने अंमलबजावणी केली, तर पंतप्रधान नरेंद्र मोदी यांनी या सुधारणांना वेग दिल्याचे त्यांनी सांगितले. देशामधले लायसन्स राज संपुष्ठात आणण्याचे श्रेय राव यांच्याकडे जाते असे सांगून राव हे भारताच्या आर्थिक उदारीकरणाचे शिल्पकार होते. राव यांच्यामुळे, जागतिक व्यापार संघटनेत भारताचा सुलभ प्रवेश झाल्याकडे त्यांनी लक्ष वेधले.
राव यांना भाषांमध्ये रुची होती. या क्षेत्रातल्या त्यांच्या योगदानामध्ये, वेई पदगालू या महान तेलगु कादंबरीचा त्यांनी सहस्र फान या केलेल्या अनुवादाचा आणि ‘पण लक्षात कोण घेतो’ या प्रसिद्ध मराठी कादंबरीचा ‘अबला जीवितम’ या तेलगु अनुवादाचे केलेले प्रकाशन यांचा समावेश आहे.
राव यांच्या सारख्या महान नेत्याला योग्य तो मान सन्मान लाभला नसल्याबद्दल उपराष्ट्रपतींनी खंत व्यक्त केली. राव यांच्या जन्म शताब्दी निमित्त, राष्ट्र उभारणीसाठीचे त्यांचे योगदान सामोरे आणूया असे ते म्हणाले.
राष्ट्राची संस्कृती, वारसा आणि राष्ट्र उभारणीसाठीचे महान नेत्यांचे योगदान लक्षात घेतल्याविना कोणत्याही राष्ट्राची वेगवान प्रगतीकडे वाटचाल होऊ शकत नाही असे ते म्हणाले.S.Tupe/N.Chitale/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 132
अर्थ मंत्रालय
आरोग्य पायाभूत सुविधांमधील सुधारणा अर्थव्यवस्थेच्या पुनरुज्जीवनासाठीचा आत्मविश्वास निर्माण करेल - अर्थमंत्री निर्मला सीतारामन
''नव्या भारतासाठी आरोग्यसेवा पायाभूत सुविधांची उभारणी " या वेबिनारला अर्थमंत्र्यांनी केले संबोधित
नवी दिल्ली, 31 ऑगस्ट 2021
आरोग्य पायाभूत सुविधांची संपूर्ण सुधारणा पायाभूत सुविधांवरील लोकांचा विश्वास निर्माण करण्यासाठी आणि अर्थव्यवस्थेच्या पुनरुज्जीवनाला सहाय्यभुत ठरेल असे केंद्रीय अर्थमंत्री श्रीमती निर्मला सीतारामन नवी दिल्लीत आज ''नव्या भारतासाठी आरोग्यसेवा पायाभूत सुविधांची उभारणी " या वेबिनारला संबोधित करताना म्हणाल्या. वित्तराज्यमंत्री डॉ. भागवत किसनराव कराड यांनीही वेबिनारमध्ये सहभाग घेतला.
देशाला केवळ अल्पकालीन आव्हानांवर मात करून चालणार नाही, आपल्या अर्थव्यवस्थेची लवचिकता आणि ही पायाभूत सुविधांचा विकास दुहेरी उद्दिष्टे देखील साध्य केली पाहिजे, असे सीतारामन म्हणाल्या.
वित्तमंत्री म्हणाल्या की, सरकारने उद्योग क्षेत्रासाठी मोठ्या विश्वासाने सुरू केलेली कोविड-प्रभावित क्षेत्रांसाठीच्या कर्ज हमी योजनेवरील  चर्चासत्रात संबंधित उद्योगांचे प्रतिनिधी सहभागी असणे हे खूप उत्साहवर्धक आहे.
श्रीमती.निर्मला सीतारामन म्हणाल्या की, कोविड -19 महामारीच्या दुसऱ्या लाटेने आपल्या वैद्यकीय आणि आरोग्य सेवा पायाभूत सुविधांवर लक्ष केंद्रित करण्याच्या आणि त्या बळकट करण्याच्या गरजेची तीव्रतेने जाणीव करून दिली जेणेकरून आपल्याला अशा कोणत्याही आरोग्यसेवेच्या संकटातवर मात करत अधिक सामर्थ्यशाली होता येईल.
कोविड -19 महामारीच्या संभाव्य तिसऱ्या लाटेच्या संदर्भात बोलताना वित्तमंत्री म्हणाल्या की, सरकार महामारीमुळे प्रभावित झालेल्या गोष्टीं पुनरुज्जीवीत करत आहे.आणि कोविड -19 विरूद्ध हे एकमेव खात्रीशीर संरक्षण असणारे लसीकरण वाढवण्यासाठी सरकार सर्वतोपरी प्रयत्न करत आहे.
M.Chopade/S.Chavan/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 164
आयुष मंत्रालय
आंतरराष्ट्रीय योग दिनानिमित्त भारतीय तटरक्षक दलाकडून योग प्रात्यक्षिकांचे आयोजन
गोवा, 30 मे 2022
पंतप्रधान नरेंद्र मोदी यांनी केलेल्या आवाहनानूसार आंतरराष्ट्रीय योग दिनाचे महत्त्व सामान्य नागरिकांपर्यंत पोहचवण्यासाठी भारतीय तटरक्षक दल, गोवा क्षेत्र यांनी आज वेळसाव समुद्र किनाऱ्यावर योग प्रात्यक्षिकांचे आयोजन केले होते. तटरक्षक दलाचे जवान आणि कुटुंबीय, स्थानिक मच्छीमार असे सुमारे 250 जणांनी यात सहभाग घेतला.
शरीर आणि मन निरोगी ठेवण्यासाठी योगासने कुठेही केली जाऊ शकतात हे अधोरेखित करण्यासाठी तसेच स्थानिकांमध्ये योगाविषयी जागृती करण्याच्या उद्देशाने या कार्यक्रमाचे आयोजन करण्यात आले होते.
कोविड-19 महामारीच्या काळात योगाचे महत्त्व दिसून आले आहे. नियमित योगामुळे शारिरीक आणि मानसिक आरोग्य संतुलन टिकून राहण्यास मदत होते.
21 जून रोजी 8 वा आंतरराष्ट्रीय योग दिन साजरा करण्यात येणार आहे. ‘मानवतेसाठी योग’ ही यावर्षीच्या आंतरराष्ट्रीय योग दिनाची संकल्पना आहे.
SRT/PM
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 102
अर्थ मंत्रालय
नोव्हेंबर 2018 पर्यंत प्रत्यक्ष कर संकलन गेल्या वर्षीच्या याच कालावधीच्या तुलनेत 15.7 टक्के वाढून 6.75 लाख कोटी रुपयांवर
(नवी दिल्ली, 10 डिसेंबर 2018
नोव्हेंबर 2018 पर्यंतच्या प्रत्यक्ष कर वसुलीच्या अंदाजित आकडेवारीनुसार एप्रिल ते नोव्हेंबर 2018 या कालावधीत 6.75 लाख कोटी रुपये प्रत्यक्ष कर जमा झाला असून गेल्यावर्षीच्या याच कालावधीच्या तुलनेत तो 15.7टक्के अधिक आहे.
एप्रिल 2018 ते नोव्हेंबर 2018 या कालावधीत 1.23 लाख कोटी रुपये परतावा  स्वरुपात देण्यात आले. गेल्या वर्षीच्या तुलनेत ते 20.8 टक्के अधिक आहे. एप्रिल ते नोव्हेंबर 2018 या कालावधीत निव्वळ वसुली 14.7 टक्के वाढून 5.51 लाख कोटी रुपये झाली.
कॉर्पोरेट प्राप्तीकर वसुलीत 17.7 टक्के तर वैयक्तिक प्राप्तीकरात 18.3 टक्के वाढ झाली आहे. 2017-18 या आर्थिक वर्षातील करवुसलीत उत्पन्न घोषणा योजनेअंतर्गत करण्यात आलेल्या संकलनाचा समावेश आहे.
N.Sapre/S.Kane/P.Kor
ग्राहक व्यवहार, अन्न आणि सार्वजनिक पुरवठा मंत्रालय
रास्त भाव दुकानांची आर्थिक व्यवहार्यता सुधारण्यासाठी राज्ये/ केंद्रशासित प्रदेश अतिरिक्त महसूल पर्यायांचा शोध घेणार : सचिव, अन्न आणि सार्वजनिक वितरण विभाग
रास्त भाव दुकानांची आर्थिक व्यवहार्यता सुधारण्यासाठी राज्ये/ केंद्रशासित प्रदेश अतिरिक्त महसूल पर्यायांचा शोध घेतील असे अन्न आणि सार्वजनिक वितरण विभागाचे सचिव संजीव चोप्रा यांनी शुक्रवारी अन्न सचिवांच्या परिषदेदरम्यान राज्ये/ केंद्रशासित प्रदेशांशी संवाद साधताना सांगितले.
अन्न आणि सार्वजनिक वितरण विभागाच्या सचिवांच्या अध्यक्षतेखाली झालेल्या या परिषदेत पोषण-युक्त तांदूळ , एक देश -एक शिधा पत्रिका, स्मार्ट सार्वजनिक वितरण प्रणाली, रूट ऑप्टिमायझेशन इत्यादींसह विभागाच्या विविध योजनांशी संबंधित महत्त्वाच्या मुद्द्यांवर राज्यांच्या आणि केंद्रशासित प्रदेशांच्या अन्न सचिवांशी तपशीलवार चर्चा करण्यात आली. चोप्रा यांनी आपल्या उद्घाटनपर भाषणात, अन्न आणि सार्वजनिक वितरण विभागाच्या योजना आणि कार्यक्रमांच्या सर्वांगीण अंमलबजावणीसाठी राज्य सरकारांनी सर्वतोपरी सहकार्य करण्यावर भर दिला.
2023-24 पर्यंत सर्व सरकारी कार्यक्रमांमध्ये पोषण मुल्य-युक्त तांदूळाचे संपूर्ण वितरण करण्याचे केंद्र सरकारचे लक्ष्य आहे, असे चोप्रा यांनी सांगितले. हे लक्ष्य साध्य करण्यासाठी परिसंस्था पूर्णपणे सज्ज असून निर्धारित वेळेनुसार तांदूळ खरेदी, पुरवठा आणि वितरण सुनिश्चित करण्यासाठी राज्ये/ केंद्रशासित प्रदेशांना त्यांची संबंधित यंत्रणा तयार ठेवण्याची विनंती करण्यात आली आहे.
एक देश -एक शिधा पत्रिका योजनेअंतर्गत स्थलांतरितांना अन्नधान्य पुरवठा करण्यासाठी राज्यांनी घेतलेल्या प्रयत्नांचे त्यांनी कौतुक केले. या योजनेचा परिणाम म्हणून योजनेच्या सुरुवातीपासून 91 कोटींहून अधिक पोर्टेबिलिटी व्यवहारांची नोंद झाली आहे. नंदुरबार  येथील प्रतिनिधीने कुपोषण कमी करण्यासाठी जिल्हा डॅशबोर्ड तयार करणे आणि स्थलांतरितांचे प्रोफाइल तयार करणे यांसारख्या सूचना सामायिक केल्या. .
विश्व खाद्य कार्यक्रमाने विकसित केलेल्या अन्नपूर्ती ग्रेन एटीएमचा प्रारंभ आराखडा या परिषदेत सादर करण्यात आला. हे एटीएम दोन धान्यांचे वितरण करू शकते आणि 50 किलो अन्नधान्य वितरीत करण्यासाठी याला सुमारे 90 सेकंद लागतात.
विज्ञान आणि तंत्रज्ञान मंत्रालय
राष्ट्रीय वैज्ञानिक आणि औद्योगिक संशोधन मंडळाच्या हैदराबाद येथील पेशी आणि रेणुजीवशास्त्र प्रयोगशाळेचा कोविड-19 विरोधी लढ्यात विविधस्तरीय सहभाग
नवी दिल्ली, 12 एप्रिल 2020
सीएसआयआर अर्थात राष्ट्रीय वैज्ञानिक आणि औद्योगिक संशोधन मंडळाच्या हैदराबाद येथील सीसीएमबी अर्थात पेशी आणि रेणुजीवशास्त्र प्रयोगशाळेने कोविड-19 विरोधी लढ्यात उल्लेखनीय सहभाग नोंदवत विविध पातळ्यांवर काम सुरु केले आहे. त्यापैकी महत्त्वाचे उपक्रम खाली दिले आहेत:
रुग्णांच्या नमुन्यांची तपासणी
सीसीएमबी हे कोविड-19 संसर्ग निश्चितीसाठीचे अधिकृत चाचणी केंद्र आहे. सध्या तेलंगणा राज्याच्या 33 जिल्ह्यांमधील सरकारी रुग्णालयांमधून SARS-CoV-2 या विषाणूचा संसर्ग शोधण्यासाठीची चाचणी करण्यासाठी रुग्णांचे नमुने या केंद्राकडे पाठविले जात आहेत. या केंद्रात प्रतिदिन सुमारे 350 नमुने तपासले जातात.
कोविड-19 च्या संदिग्ध रुग्णांचे नमुने तपासण्याच्या पद्धतीचे प्रशिक्षण
सीसीएमबी ने पाच सरकारी रुग्णालयांमध्ये कार्यरत डॉक्टर्स, तंत्रज्ञ कर्मचारी आणि विद्यार्थ्यांना कोविड-19 विषाणू संसर्गाचा संशय असलेल्या रुग्णांच्या नमुन्यांची तपासणी करण्याबाबतचे विशेष प्रशिक्षण दिले आहे. या सर्व प्रशिक्षित कर्मचारी वर्गाला त्यांच्या संबंधित रुग्णालयांमध्ये कोविड-१९ चे नमुने तपासण्याचे काम देण्यात आले आहे. सीएसआयआर- सीसीएमबीने रुग्णांचे नमुने तपासताना घेण्याच्या काळजीचे प्रशिक्षण देणारे व्हिडिओ सुद्धा तयार केले आहेत. त्यासाठी director@ccmb.res.in येथे संपर्क साधता येईल.
SARS-CoV-2 या विषाणूच्या गुणसूत्रांच्या रचनेचा शोध
सीएसआयआर प्रयोगशाळेतील संशोधक कोरोना विषाणूंच्या गुणसूत्रांची रचना शोधण्यासाठी प्रयत्न करीत आहे तर सीसीएमबीतील शास्त्रज्ञ SARS-CoV-2 विषाणूंच्या गुणसूत्रांच्या रचनेचा शोध लावण्यासाठी अत्याधुनिक तंत्रज्ञानावर आधारित प्रयोग करीत आहेत.
वापरात असलेली तसेच नवीन औषधे यांच्या परिणामकारकतेच्या तपासणीसाठी SARS-CoV-2 विषाणूंची प्रयोगशाळेत जोपासना
वापरात असलेल्या तसेच नव्याने शोधलेल्या औषधांचा विषाणूंवर होणारा परिणाम तपासण्यासाठी विषाणूंच्या नमुन्याची अनुपलब्धता हा शास्त्रीय संशोधन आणि विकास कार्यात मोठा अडथळा आहे. यावर मात करण्यासाठी सीएसआयआर- सीसीएमबीने SARS-CoV-2 विषाणूची प्रयोगशाळेत जोपासना करण्यासाठीची यंत्रणा उभारली आहे.सर्वात महत्त्वाचे म्हणजे, सीसीएमबीने सध्याच्या कोरोना विषाणू प्रादुर्भावाच्या पार्श्वभूमीवर प्रत्येकाने घ्यावयाच्या काळजीबाबत आणि सावधानतेच्या उपायांबाबत जनजागृती करणारे स्थानिक भाषेतील संदेश समाज माध्यमांवरून मोठ्या प्रमाणावर प्रसारित करण्यास सुरुवात केली आहे.
कोरोना नमुन्यांची चाचणी
आरटी-पीसीआर
U.Ujgare/S.Chitnis/P.Malandkar
(Visitor Counter : 111
माहिती आणि प्रसारण मंत्रालय
स्वातंत्र्याच्या अमृत महोत्सवानिमित्त क्षेत्रीय लोकसंपर्क कार्यालयाकडून चित्रप्रदर्शनाचे आयोजन
उपमुख्यमंत्री चंद्रकांत कवळेकर यांच्या हस्ते उद्या रवींद्र भवन, मडगाव येथे उद्घाटन
पणजी, 26 ऑगस्ट 2021
केंद्रीय माहिती व प्रसारण मंत्रालयांतर्गत असलेल्या क्षेत्रीय लोकसंपर्क गोवा कार्यालयाकडून रवींद्र भवन, मडगाव येथे स्वातंत्र्याच्या अमृत महोत्सवानिमित्त, 27 ते 29 ऑगस्ट दरम्यान तीन दिवसीय चित्र प्रदर्शनाचे आयोजन करण्यात आले आहे.
उपमुख्यमंत्री चंद्रकांत कवळेकर यांच्या हस्ते शुक्रवार 27 ऑगस्ट रोजी दुपारी 12 वाजता चित्रप्रदर्शनाचे उद्घाटन करण्यात येणार आहे. उद्घाटन सोहळ्याप्रसंगी गोवा मुक्तीसंग्रामात योगदान दिलेल्या व्यक्तींचा सत्कार करण्यात येणार आहे. तसेच स्थानिक कलाकारांच्या विविध सांस्कृतिक कार्यक्रमाचे आयोजन करण्यात आले आहे.
स्वातंत्र्याच्या अमृत महोत्सवानिमित्त रवींद्र भवन प्रांगणात मान्यवरांच्या हस्ते वृक्षारोपणही करण्यात येणार आहे. प्रदर्शनाच्या दुसऱ्या दिवशी मडगाव परिसरातील शाळांच्या मुख्याध्यापकांचा सत्कारसोहळा आयोजित केला आहे. तसेच ‘आझादी का अमृत महोत्सवा’निमित्त आयोजित करण्यात आलेल्या चित्रकला स्पर्धेतील विजेत्यांना पारितोषिकं दिली जाणार आहेत.
स्वातंत्र्यलढा आणि गोवा मुक्तीवर आधारीत चित्र प्रदर्शन 27-29 ऑगस्ट दरम्यान सकाळी 9 ते रात्री 8 सर्वांसाठी खुले आहे.S.Thakur/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 100